kardosdrur/scandi-wiki huggingface dataset:
Sydney Pollack

Sydney Irwin Pollack (1. juli 1934 i Lafayette, Indiana, USA – 26. maj 2008) var en amerikansk filminstruktør, producer og skuespiller.

Liv og karriere 
Hans karriere begyndte i 1960'erne som instruktør på tv-serier som The Fugitive og Alfred Hitchcock Presents. Pollack læste hos Sanford Meisner på Neighborhood Playhouse i New York City, før han begyndte sin skuespillerkarriere. Derefter gik han bag kameraet for at instruere og producere film. Han vandt en Oscar for bedste instruktør for Mit Afrika (1985) og var nomineret til en oscar i samme kategori for They Shoot Horses, Don't They? og Tootsie.

Under indspilningerne til Tootsie skændtes han med hovedrolleindehaveren, Dustin Hoffman, der til sidst overbeviste Pollack om, at han skulle spille rollen som Hoffmans agent i filmen. Deres forhold til hinanden bag kameraet gav deres scener i filmen autenticitet, idet deres filmfigurer også skændes i mange af scenerne.

Pollack har siden påtaget sig flere roller sideløbende med sin instruktør- og producerkarriere. Som karakterskuespiller har han medvirket i film som A Civil Action og Eyes Wide Shut og haft roller i egne film som The Interpreter. Han medvirkede i Woody Allens Husbands and Wives, hvor han spillede en New York-intellektuel i en midtvejskrise. Han havde også en tilbagevendende gæsteoptræden i tv-serien Will & Grace, hvor han spillede Will Trumans (Eric McCormack) upålidelige men kærlige far, George Truman.

Sydney Pollack døde i sit hjem af mavekræft den 26. maj 2008.

Filmografi i udvalg 
 Tootsie (1982), instruktør og producer.
 Mit Afrika (1985), instruktør og producer.
 Havana (1990), instruktør.
 Firmaets Mand (1993), instruktør og producer.
 The Talented Mr. Ripley (1999), executive producer.
 Tilfældige Hjerter (1999), instruktør og skuespiller
 Cold Mountain (2003), producer.
 The Interpreter (2005), instruktør.
 Michael Clayton (2007), producer.
 The Reader (2008), producer.

Eksterne henvisninger 
 

 
 Sydneypollack.com – Website in memoriam 

Filminstruktører fra USA
Oscar for bedste instruktør
Skuespillere fra USA
The Titfield Thunderbolt

The Titfield Thunderbolt (Lynet fra Titfield) er en britisk film lanceret af Ealing Studios i 1953.

Filmen er inspireret af verdens første veteranbane Talyllyn Railway i Wales. Banen i filmen var dog den nyligt nedlagte engelske bane mellem Camerton og Limpley Stoke, hvor Monkton Combe station spillede Titfield station. Andre scener blev optaget i Freshford, Dunkerton og Bristol. Titelrollen blev spillet af det da 115 år gamle damplomotiv Lion fra Liverpool-Manchester Jernbane.

Plot 
British Rail vil nedlægge sidebanen til Titfield, men anført af byens præst går de lokale sammen om at redde banen. De får succes til ærgrelse for et par lokale rutebilejere, der gør hvad de kan for at stoppe banen, inden den skal til den afgørende eksamen.

Medvirkende 
 Stanley Holloway – Valentine, lokal rigmand
 George Relph – Sam Weech, præsten
 Naunton Wayne – George Blakeworth
 John Gregson – Gordon
 Godfrey Tearle – Ollie Matthews, biskop af Welchester
 Hugh Griffith – Dan
 Gabrielle Brune – Joan
 Sid James – Hawkins
 Reginald Beckwith – Coggett
 Edie Martin – Emily
 Michael Trubshawe – Ruddock
 Jack MacGowran – Vernon Crump
 Ewan Roberts – Pearce
 Herbert C. Walton – Seth
 John Rudling – Clegg, inspektør fra ministeriet

Trivia 
 Lokomotivfører, fyrbøder og togfører i begyndelsen af filmen var rigtige medarbejdere fra British Rail
 Titfield er en sammentrækning af landsbynavnene Titsey og Limpsfield.
 Til scenen, hvor et lokomotiv kører hen ad vejen, blev der lavet et falsk lokomotiv, der blev sat ovenpå en Bedford-lastbil.

Eksterne Henvisninger 

 The Titfield Thunderbolt 
 Titfield Thunderbolt 

Britiske film fra 1953
Komediefilm fra Storbritannien
Pushstrategi og pullstrategi

Pushstrategi er en betegnelse for promotion gennem grossister eller detailhandlere. Virksomheden prøver på den måde at få deres produkt i butikken ved for eksempel at tilbyde grossisten eller detailhandleren lang kredit, gaver eller høj avance. 

Promotionformen bruges ofte af producentvirksomheder såsom Thise Mejeri.

Pullstrategi er en betegnelse for promotion, som sker direkte til forbrugeren. Promotionen sker ved at gøre konsumenten opmærksom på at virksomhedens produkt(er) findes. 

Ofte ses denne form for markedsføring ved at der i bunden af reklamen står "Spørg efter den hos din forhandler". 

På denne måde bliver forhandleren/detailhandleren nødt til at sælge det pågældende produkt, og virksomheden har på den måde opnået en efterspørgsel på produktet.

Ekstern henvisning
Mediastrategi

Markedsføring
Begrebspar
Marker

Marker er en kommune i Viken fylke i Norge. Den grænser til Aremark, Rakkestad, Eidsberg og Rømskog i Østfold, Aurskog-Høland i Akershus og Sverige. Europavej 18 går gennem kommunen. De største attraktioner i kommunen er Ørje fort, Basmo festning og Haldenkanalen. Kommunen havde 3.611 indbyggere i 2019.

Kilder og henvisninger

Kommuner i Viken
Kommuner i Østfold
3x34

3x34 er en dansk vognmandscentral, som specialiserer sig i kurér- og flytteopgaver samt opbevaring. Centralen, som blev stiftet i 1971 af 60 selvstændige københavnske vognmænd, har pr. 2008 ca. 450 biler tilknyttet.

3x34 er organiseret som et andelsselskab, og består pr. 2008 består af 230 vognmænd. 

Selskabet råder over vogne i forskellige størrelser til løsning af transportopgaverne, lige fra kurér og kassevogne til store lastbiler med hængere og kranvogne.

3x34 kører hele døgnet, året rundt og opererer i hele Danmark og har afdelinger i København (Glostrup), Odense og Århus (Risskov).

TV2's program Operation X sendte mandag den 16. maj 2011 et program om 3x34.

Se også 
 3x34-legen

Referencer

Eksternt link 
 3x34.dk 

Vognmandsvirksomheder i Danmark
Bette Midler Sings the Peggy Lee Songbook

Bette Midler Sings the Peggy Lee Songbook er et album af Bette Midler. Dette album blev berørt af Extended Copy Protection teknologien.

Fodnoter 

Album fra 2005
Bindebue

Bindebue, i nodeskriften det tegn, der antyder, at to eller flere efter hinanden følgende noder på samme højde skal forbindes således, at kun den første angives, medens tidsværdien af de følgende lægges til denne. Benævnelsen bindebue benyttes også for den bue, der forbinder noder af forskellig tonehøjde, og som antyder, at den foregående node først må slippes i samme øjeblik, som den næste angives. Se legato og sløjfning.

Referencer 
Salmonsens konversationsleksikon, anden udgave, bind 3: Benzolderivater—Brides, side 249 (1915-1930)

Musikteori
Han Herred Efterskole

Han Herred Efterskole er en Grundtvig/Koldsk efterskole beliggende i Skerping ca. 3 kilometer syd for Fjerritslev. Den huser årligt op til 140 elever.
Skolen har fokus på at styrke sammenhold og fællesskab i hver eneste årgang. Skolen åbnede i 1959.

Eksterne henvisninger
 Han Herred Efterskole
 Han Herreders Ungdomsskoles historie

Efterskoler
Fjerritslev
Bathhouse Betty

Bathhouse Betty er et album af Bette Midler udgivet i 1998.

Spor 

 Song of Bernadette
 I'm Beautiful
 Lullaby in Blue
 Ukelele Lady
 I'm Hip
 I Sold My Heart to Junkman
 One Monkey Don't Stop no Show
 Boxing
 Big Socks
 How Love Moves
 My One True Friend
 Laughing Matters

Album fra 1998
Bette of Roses

Bette of Roses er et album af Bette Midler fra 1995.

Spor 
 "I Know This Town"
 "In This Life"
 "Bottomless"
 "To Comfort You"
 "To Deserve You"
 "The Last Time"
 "Bed Of Roses"
 "The Perfect Kiss"
 "As Dreams Go By"
 "It's Too Late"
 "I Believe In You"

Album fra 1995
Haldenkanalen

Haldenkanalen, tidligere Fredrikshalds kanal og Soots kanal, opkaldt efter konstruktøren Engebret Soot. Den er en del af Haldenvassdraget, og ligger i Marker kommune i Viken fylke i Norge. Det er den første af Norges to kanaler med sluser og blev færdig i 1849. Derefter blev den udvidet med Brekke sluser i 1852 og Krappeto-anlægget i 1857. Haldenkanalen blev bygget for at hjælpe tømmerflådningen mellem Skulerud, en station på Aurskog-Hølandsbanen og Tistedal.

I årene efter 2. verdenskrig, hvor privatbilismen ikke havde den store udbredelse og turistbuserne endnu ikke havde overtaget markedet var en rundrejse for Oslo–folk med tog Oslo–Halden, D/S «Turisten» til Skulerud, den smalsporede jernbane «Tertitten» til Sørumsand og tog tilbage til Oslo en populær dagstur.

I dag er Haldenkanalen en turistattraktion. M/S «Turisten» sejler daglig på kanalen som også kan benyttes af bådfolk som kan padle eller sejle gennem idylliske indsøer, korte elvestrækninger og imponerende sluseanlæg. Et smukt landskab med mange spændende kulturminder.

Den nuværende «M/S Turisten» blev taget i brug i 1985 efter sin dampdrevne navnebror (D/S Turisten) da denne efter endt tjeneste i 1963 blev sænket på Femsjøen i 1967. Den nuværende har tidligere sejlet som flodbåd på Rhinen. D/S Turisten blev fundet og hævet i 1997 og er nu under restaurering.

Se også 
 Telemarkskanalen
 Haldenvassdraget

Eksterne henvisninger 
 Oplev Haldenkanalen
 Præsentation af Haldenkanalen 
 Både som har trafikeret kanalen 

Kanaler i Norge
Vandløb i Viken
Kanalen
Otto

Otto er et drengenavn, der stammer fra det oldhøjtyske Aud (=velstand, rigdom). I 2001 var der i Danmark 3.612 med navnet ifølge Danmarks Statistik.

En nordisk version af navnet er Otte.

Kendte personer med navnet 
 Otto den Store, Otto 2., Otto 3., tysk-romerske kejsere.
 Otto von Bismarck, tysk rigskansler.
 Otto Brandenburg, dansk sanger og skuespiller.
 Otto Steen Due, dansk klassisk filolog og oversætter.
 Otto Gelsted, dansk digter.
 Jens Otto Krag, dansk statsminister.
 Otto Leisner, dansk tv-vært.
 Otto Liebe, dansk jurist og statsminister.
 Otto Lilienthal, tysk flypioner.
 Otto Mortensen, dansk komponist.
 Otto Mønsted, dansk storkøbmand.
 Otto Rehhagel, tysk fodboldtræner.
 Otte Knudsen Rud, dansk admiral
 Otto Sigvaldi, dansk digter.
 Otto Stern, tysk-amerikansk fysiker og nobelprismodtager.

Navnet anvendt i fiktion 
 Otto er et næsehorn er en børnebog af Ole Lund Kirkegaard, der er filmatiseret af Rumle Hammerich.
 Otto er en psykopatisk person i filmen Fisken de kaldte Wanda.

Se også 
 Fastaval#Ottoer - rollespilskongressen Fastaval har siden 1992 uddelt priser i form af forgyldte gipspingviner ved navn Otto.

Kilder 

Drengenavne
Carl Carlson

Carl Carlson er en fiktiv figur i den animerede tv-serie The Simpsons. Lenny Leonard og Homer Simpson er hans bedste venner, samt arbejdskollegaer på det lokale atomkraftværk. Han  hænger ud på det lokale værtshus Moe's Tavern.

Hans stemme er indtalt af Hank Azaria.

Eksterne henvisninger 
 Citater af Carl Carlson 

Figurer i The Simpsons
Økomuseum

Et økomuseum er et samarbejde, der fortolker og omsætter den lokale natur- og kulturarv til en drivkraft i udviklingen af et lokalområde. Det er altså ikke nødvendigvis et museum tilknyttet en bestemt bygning eller udstilling. Det kan for eksempel dreje sig om natur- og kultur-formidling gennem guidede ture eller lokalhistorie formidlet gennem tavler.

Se også 
 Økomuseum Samsø

Eksterne henvisninger 
 Søhøjlandets Økomuseum – Midtjylland 

Museumstyper
Natalie Zahle

Ida Charlotte Natalie Zahle (født 11. juni 1827 i As Præstegård, død 11. august 1913 i Vedbæk) var en dansk forkæmper for kvinders ret til uddannelse og selvstændighed. Hun var datter af Sophus Zahle.

Hun grundlagde i 1851 en privatlærerindeuddannelse, der senere udviklede sig til et seminarium.

Hun modtog Fortjenstmedaljen i guld i 1891.

Hun modtog i 1912 et hånskrevet brev fra Frederik 8. som tak for hendes store bidragelse til de mange de børn og unge som havde fået mulighed for en uddannelse pga. hende

Se også 
 N. Zahles Skole

Litteratur 
 Birgitte Possing, Viljens styrke : Natalie Zahle – en biografi om dannelse, køn og magtfuldkommenhed, 2 bind, Gyldendal, 1992. .
 Birgitte Possing, Zahle : at vække sjælen, Gyldendal, 2001. .
 Ingeborg Simesen, Natalie Zahle, Det Schønbergske Forlag, 1919.

Referencer

Eksterne henvisninger 
 

 UCC som det tidligere N. Zahles Seminarium nu er en del af.
 

Skolefolk fra Danmark
Danskere i 1800-tallet
Danskere i 1900-tallet
Personer i Kraks Blå Bog (afdøde)
Modtagere af Fortjenstmedaljen i guld
Kvinderetsforkæmpere fra Danmark
The Man Who Wasn't There

The Man Who Wasn't There er en amerikansk film fra 2001 af Joel og Ethan Coen. Filmen, der er i sort-hvid, er fortalt i neo-noir-stil og centrerer omkring Ed Crane (Billy Bob Thornton), der er frisør i efterkrigstidens USA.

Medvirkende 
 Billy Bob Thornton – Edward 'Ed' Crane
 Frances McDormand – Doris Crane
 Michael Badalucco – Frank
 James Gandolfini – David 'Big Dave' Brewster
 Scarlett Johansson – Birdy Abundas
 Christopher McDonald

Eksterne henvisninger 
 

Amerikanske film fra 2001
Dramafilm fra USA
Engelsksprogede film
Neo-noir
Film instrueret af Coen-brødrene
Bob Siebenberg

Bob Siebenberg, (født Robert Layne Siebenberg 31. oktober 1949 i Glendale, Californien) også kendt som C. Benberg, er et medlem af det britiske progressive rockband Supertramp, hvor han spillede trommer og slagtøj og i øvrigt var den eneste amerikaner i Supertramps i gruppens succesperiode.

Siebenbergs søn Jesse har også spillet med i bandet siden udgivelsen af deres livealbum It Was The Best Of Times (live; 1999) og medvirker ved flere af de seneste koncerter og album.

Bob Siebenberg udgav et soloalbum kaldet Giants in Our Own Room i 1984 also released a solo album in 1984 called "Giants in our own room" (som "Siebenberg"), hvor han synger halvdelen af sangene og spiller keyboard og trommer.
På Giants in Our Own Room spillede Siebenberg sammen med Scott Gorham fra Thin Lizzy, Steve Ferris fra Mister Mister, Procol Harum trommeslageren B.J. Wilson, Kerry Hatch fra Oingo Boingo og John Helliwell. Derek Beauchemin, en af Siebenbergs gamle venner, hjalp med at skrive sange og spille keyboards.

Siebenberg spillede også med i et band kaldet Heads Up, som udgav albummet The Long Shot i 1989. På dette album medvirkede Siebenberg, Dennis O'Donnell, Mark Hart, Brad Cole, John Helliwell, Marty Walsh og Scott Gorham på guitar.

I 1989 blev Siebenberg den første større kunstner til at komponere musik til et computerspil i Sierra On-line's Space Quest III: The Pirates of Pestulon.

Siebenberg lader til i øjeblikket at arbejde på endnu et soloalbum, The Glendale River, som har været undervejs siden 1997.

Fodnoter

Eksterne henvisninger 
 Officiel hjemmeside
 

Trommeslagere fra USA
Personer fra Californien
Supertramp
Religiøs forandring

Religiøs forandring fører til nye religioner, og bruges til at beskrive de processer som finder sted, når religioner fjerner sig fra deres traditionelle udformning. Forandringen kan finde sted på flere planer; myter kan ændres, miste deres betydning eller blive skiftet ud, ritualer kan skifte form, eller det kosmologiske fokus kan flyttes.

Kulturel dynamik er mere kompleks end bare strukturelle forandringer, og mange andre faktorer har ligeledes indflydelse. Kultur skal snarere forstås som en dynamisk balance: Repræsentationer udveksles mellem individer, og modtagerne forsøger at gøre dem forståelige indenfor deres eget konceptuelle system. I det, vi beskriver som dynamiske samfund, udfordres systemerne i en helt anden grad end i de mere stabile, så det, der engang blev forstået på én måde, får nu en anden betydning.

Baggrund 
'Nye religioner' er et forholdsvist nyt og stadig meget foranderligt forskningsfelt og en egentlig definition af termet er derfor heller ikke fuldstændig fastlagt. Traditionelt kalder vi de religioner i forandring, som vi kender fra moderne tid, for nyreligiøse bevægelser, denne betegnelse bruges mest om den gruppe af kulte og sekter, der er vokset frem i løbet af det seneste århundrede (religionerne defineres dog ikke udelukkende som nye pga. deres nylige fremkomme). Det drejer sig eksemplevis om så forskellige bevægelser som Jehovas Vidner, Unification Church, ISKCON og New Age, fælles for dem er at deres medlemmer oprindeligt brød med en etableret tradition og skabte deres egen organisation. Hvis vi går tilbage i historien mister betegnelsen nyreligiøse bevægelser sit indhold, for i forhold til hvad er en bevægelse ny? Alle religioner er historiske produkter, der afspejler omgivelsernes krav, og de udgør dermed ikke en selvstændig kategori, som eksisterer udenfor det menneskelige, og sammen med samfundet forandres religionen hele tiden. Nye impulser kommer til, og ritualer, hellige tekster, guder og lignende omtolkes, sættes ind i nye sammenhænge eller forsvinder. Frem for at betegne en særlig kategori af religioner, er de dynamiske elementer snarere udtryk for bestemte faser i religioners historie, hvor de er specielt foranderlige, og hvor de opfører sig på en særlig måde. Det er formen og fokus hos bevægelsens medlemmer, der kendetegner de dynamiske perioder og ikke de enkelte religioners indhold, som typologisk ikke adskiller sig fra de "gamle" religioners indhold. Vi må afvise at religioner kan være helt igennem nyskabte. I stedet må vi forvente, at der altid vil være dynamiske elementer tilstede i alle historiske faser.

Referencer 

Religion
Peter Osgood

Peter Leslie Osgood (20. februar 1947 – 1. marts 2006) var en engelsk fodboldspiller, der spillede 4 A-landskampe. Osgood havde sin storhedstid i Chelsea F.C. 1964 – 1974. Chelsea F.C. solgte ham til Southampton FC, hvor han spillede til 1978. Efter en kort periode udlånt til Norwich City, rejste han til USA, hvor han, i lighed med mange andre engelske spillere af sin generation spillede i den nyligt oprettede liga, der senere skulle komme til at hedde MLS. Han spillede for Philadelphia Fury. Osgood vendte efter 9 måneder i USA tilbage til England, hvor han spillede enkelte kampe for sin tidligere klub Chelsea F.C. i sæsonerne 1978/79 og 1979/80.

Som Chelsea-spiller var Osgood med til at vinde FA-cuppen i 1971 og Europa Cuppen for pokalvindere året efter. Mens han spillede i Southampton FC var han i 1976 med til at vinde 
FA-cuppen.

Peter Osgood var en umådeligt afholdt spiller blandt tilhængerne i Chelsea F.C., og meddelelsen om hans død blev modtaget med dyb sorg i klubben, som foranstaltede en mindehøjtidelighed på hjemmebanen Stamford Bridge den 1. oktober 2006. 

Peter Osgood, som desuden havde tilegnet sig kælenavnet "Peter Osgood – King of Stamford Bridge", fik ved en højtidelighed d. 1. oktober lagt sin aske under straffesparkspletten i Shed End på Stamford bridge. I 4-4 kampen mod Aston Villa i december 2007 blev Andriy Shevchenko den første til at score fra pletten efter nedlægningen af asken.

Eksterne henvisninger 
 Officiel web-site  med masser af information om Osgoods liv og karriere samt med fotoreportage fra hans begravelse.

Fodboldspillere fra England
Fodboldspillere fra Chelsea F.C.
Fodboldspillere fra Southampton F.C.
Deltagere ved verdensmesterskabet i fodbold 1970
Kongebregne (slægt)

Kongebregne-slægten (Osmunda) består af 5-10 arter, som er udbredt i næsten alle tempererede egne. De kendes på, at de har to slags løv: de finnede, grønne "blade", som har fotosyntese, og de oprette sporebærere med store nøgne sporehuse. På grund af de den store mængde sporebærere, der modner samtidigt og antager en gyldenbrun farve, ser det ud, som om bregnerne blomstrer. Her omtales kun de arter, som er vildtvoksende i Danmark, eller som dyrkes her.

 Kongebregne (Osmunda regalis) – vildtvoksende i Danmark
 Amerikansk kongebregne (Osmunda claytoniana)
 Kanelbregne (Osmunda cinnamomea)

Bregner
Haveplanter
Planteslægter
Østerskov Efterskole

Østerskov Efterskole er en efterskole i Hobro, med rollespil i centrum. Skolen åbnede i august 2006 med 53 elever, og i 2009 havde skolen 96 elever plus en venteliste. 

Skolen blev stiftet af Mads Lunau og Malik Hyltoft, der begge har en lang fortid i det danske rollespilsmiljø. Lunau blev fritstillet i 2018. Malik var viceforstander i perioden 2006-2009. 

Skolens motto er Scientia per ludum (viden gennem leg).

Undervisning 

Skolens undervisningsform er tværfaglig og indeholder elementer af workshops, storyline, rollespil, projektorienteret undervisning og klasseundervisning.
Skolens undervisning er bygget op i ugeforløb. I disse uger er forskellige fag indarbejdet gennem rollespil og workshops. Alt undervisning er eget materiale, og er i konstant udarbejdelse af lærerstaben.

Skolen tilbyder undervisning på 9. og 10. klassetrin og alle tilhørende prøver.

Skolen tilbyder desuden støtte til elever med særlige pædagogiske behov samt mulighed for særlig støtte gennem et støttecenter til de der har brug for ekstra faglig støtte.

Rollespil, Fladlandssagaen og Østerskov Akademiet 

Skolen tilbyder masser af forskellige former for rollespil i fritiden. Både elever og lærere er aktive rollespillere i fritiden og på skolen. Alle former for rollespil, bordrollespil, liverollespil, semi-live og brætspil spilles på skolen.

På skolen afvikles en månedlig rollespilskampagne kaldet Fladlandssagaen. Fladlandssagaen har været tilkoblet skolen siden 2009, og arrangørholdet består både af ansatte og tidligere elever, samt udefrakommende.

Skolen holder to gange årligt Østerskov Akademiet, der tiltrækker nye elever og understøtter det fællesskab som er skabt omkring skolen. Det køres af en stor gruppe frivillige, hvoraf mange også er tilknyttet Fladlandssagaen.

Referencer

Eksterne links 
 Østerskov Efterskole.
 Artikel om efterskolen hos Undervisningsministeriet 

Efterskoler
Bygninger, konstruktioner og anlæg i Hobro
Etableret i 2006
Uddannelse i Hobro
Kongebregne (art)

 
Kongebregne (Osmunda regalis) er en 50-150 cm høj bregne, der i Danmark findes vildtvoksende i moser og skovlysninger. Den er sjælden og derfor fredet og rødlistet i Danmark.

Beskrivelse 
Kongebregne er en flerårig urt med en buskagtig vækst. Bladene danner en uregelmæssig, grundstillet roset. De er dobbeltfinnede med en bladfod, som bærer brede flige. De ovale småblade er enten helrandede eller fint takkede. Oversiden er græsgrøn, mens undersiden er lysegrøn.

De sporebærende skud består af oprette, stærkt omdannede blade, hvor de øverste dele er meget smalle og helt dækket af sporehuse. Disse blade mangler grønkorn og får efterhånden en gyldentbrun farve.

Rodnettet består af en lodret jordstængel og kragtige, trævlede siderødder.

Højde x bredde og årlig tilvækst: 1,80 x 1,80 m (180 x 180 cm/år). Heri ikke medregnet de forholdsvist få skud fra roden.

Voksested 
Planten hører hjemme i fugtige egne i alle temperedede egne af verden med undtagelse af Sydøstasien og Australien. Overalt er den knyttet til skyggede eller fugtige biotoper. I Danmark findes den i moser, ellesumpe og skovlysninger, men er sjælden. Den er hyppigst på Øerne og i Sønderjylland.

I Holmegaards mose på Sjælland findes Kongebregne sammen med bl.a. rosmarinlyng, tranebær, bakkegøgelilje, hvid næbfrø, klokkelyng, mosebølle, mosepors, otteradet ulvefod, rundbladet soldug, skovstjerne, sodsiv, sumphullæbe, tuekæruld og vibefedt.

Kilder 
 Signe Frederiksen et al., Dansk flora, 2. udgave, Gyldendal 2012. .

Eksterne henvisninger 
 Arne og Anna-Lena Anderberg: Den virtuella floran, Naturhistoriska riksmuseet 

Haveplanter
Surbundsplanter
Bregner
Eurosport

Eurosport er en europæisk sports-satellit og kabel-netværk, tilgængelig i 59 lande og sendt på 20 forskellige sprog. Netværket er ejet og opereret af Warner Bros. Discovery.

Eurosport viser et varieret sportsudvalg som UEFA Champions League, UEFA Europa League fodbold, Dakar Rallyet, Monte Carlo Rallyet, og Olympiaden, cykelbegivenheder som Tour de France og Storbritanniens førende landevejs-cykelserie, tennisbegivenheder, der inkluderer French Open og Sony Ericsson WTA Tour, VM i snooker, Den Australske Fodbold Liga, vintersport, og yngre sportsgrene som skating og surfing.

Referencer

Eksterne henvisninger 

Tv-kanaler fra Frankrig
Discovery, Inc.
Tv-kanaler fra Danmark